Source: https://beta.e-justice.europa.eu/408/MT/court_staff_training_systems?action=print&init=true
Timestamp: 2019-08-21 18:29:30+00:00
Document Index: 1019478

Matched Legal Cases: ['qorti ', 'qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Il-Ministeri tal-Ġustizzja u l-qrati nazzjonali huma l-organizzaturi ewlenin tat-taħriġ tal-persunal tal-qorti fl-Istati Membri tal-UE. Fi Stati Membri oħra dan il-kompitu jitwettaq mill-akkademji ġudizzjarji jew mill-istrutturi ġudizzjarji bħall-Kunsilli u l-Uffiċċji tal-Prosekuturi.
Din hija l-informazzjoni li tirrigwarda l-istrutturi nkarigati mit-taħriġ tal-persunal tal-qrati fl-Istati Membri tal-UE:
Il-Belġju (147 Kb) :
It-taħriġ huwa organizzat mill-Ministeru Federali tal-Ġustizzja iżda pprovdut minn żewġ strutturi tas-settur pubbliku.
Il-Bulgarija (148 Kb) :
Il-Kunsill Ġudizzjarju Suprem u l-Kummissjoni tal-Istat dwar is-Sigurtà tal-Informazzjoni huma responsabbli biex jorganizzaw it-taħriġ. It-taħriġ jitwettaq minn taħlita ta' strutturi pubbliċi, privati u Ewropej
Il-qrati, l-Uffiċċju tal-Prosekutur Pubbliku u l-Ministeru tal-Ġustizzja huma responsabbli għat-taħriġ tal-assistenti ġudizzjarji (148 Kb) , l-iskrivani tal-qorti superjuri (147 Kb) , u l-apprendisti ġudizzjarji (147 Kb) . It-taħriġ tipprovdih l-Akkademja Ġudizzjarja.
Id-Danimarka (138 Kb) :
L-Amministrazzjoni tal-Qorti tad-Danimarka hija responsabbli biex torganizza t-taħriġ li jingħata mid-Domstolsstyrelsen.
Fil-Bavarja, il-Ministeru Reġjonali tal-Ġustizzja huwa responsabbli biex jorganizza t-taħriġ tal-bailiffs (145 Kb) u tal-persunal tas-sigurtà (150 Kb) It-taħriġ jipprovduh il-fornituri tat-taħriġ reġjonali u l-qrati. F'Berlin (144 Kb) , min-naħa l-oħra, l-organizzazzjoni u l-forniment tat-taħriġ huwa f'idejn il-Qorti tal-Appell. Fi Brandenburg (142 Kb) , il-qorti reġjonali hija responsabbli biex torganizza t-taħriġ. Hija tipprovdi wkoll taħriġ b'kollaborazzjoni mal-Akkademja tal-Ġustizzja reġjonali.
L-Estonja (141 Kb) :
Il-Ministeru Nazzjonali tal-Ġustizzja huwa responsabbli għall-organizzazzjoni tat-taħriġ b'kollaborazzjoni mal-qrati.
L-Irlanda (145 Kb) :
Is-servizzi tal-qorti huma responsabbli biex jorganizzaw it-taħriġ, li jfornuh taħlita ta' strutturi pubbliċi u privati.
Il-Greċja (143 Kb) :
It-taħriġ tipprovdih struttura pubblika.
Spanja (147 Kb) :
It-taħriġ tal-persunal tal-qorti huwa organizzat mill-Ministeru tal-Ġustizzja, minn fornitur pubbliku tat-taħriġ u minn entitajiet oħra.
It-taħriġ tal-uffiċjali tal-qorti (146 Kb) , l-assistenti amministrattivi (144 Kb) , l-uffiċjali amministrattivi (144 Kb) , l-iskrivani tal-qorti (146 Kb) u l-assistenti tekniċi (144 Kb) huwa organizzat mill-Ministeru tal-Ġustizzja u tipprovdih l-"Ecole Nationale des Greffes".
Il-Kroazja (147 Kb) :
Il-Kunsill Ġudizzjarju tal-Istat huwa responsabbli biex jorganizza t-taħriġ li jingħata mill-Akkademja Ġudizzjarja tal-Kroazja.
L-Italja (145 Kb) :
Il-Ministeru tal-Ġustizzja Nazzjonali huwa responsabbli kemm għall-organizzazzjoni kif ukoll għall-forniment tat-taħriġ.
Il-Latvja (145 Kb) :
L-Amministrazzjoni tal-Qorti torganizza t-taħriġ tal-persunal tal-qorti, li hija twassal b'kollaborazzjoni maċ-Ċentru ta' Taħriġ Ġudizzjarju Latvjan.
Il-Litwanja (155 Kb) :
It-taħriġ tal-persunal tal-qorti fil-Litwanja huwa organizzat mid-Dipartiment tas-Servizz Pubbliku u mill-Ministru tal-Intern. Il-fornituri tat-taħriġ huma l-qrati nazzjonali.
Il-Lussemburgu (144 Kb) :
L-Uffiċċju tal-Prosekutur Pubbliku huwa nkarigat mill-organizzazzjoni tat-taħriġ, li jingħata mill-fornitur nazzjonali tat-taħriġ.
L-Uffiċċju Nazzjonali tal-Ġudikatura u l-qrati ta' ħatra huma responsabbli biex jorganizzaw it-taħriġ tal-iskrivani (144 Kb) , is-segretarji ġudizzjarj (138 Kb) , il-ħaddiema manwali (138 Kb) u l-apprendisti (141 Kb) . L-Akkademja tal-Ġustizzja Ungeriża, xi drabi b'kollaborazzjoni mal-qrati ta' ħatra, hija l-fornitur tat-taħriġ.
It-taħriġ tal-persunal tal-qorti huwa organizzat mill-qrati lokali u jingħata mill-istrutturi pubbliċi.
In-Netherlands (141 Kb) :
Il-Kunsill tal-Ġudikatura huwa responsabbli biex jorganizza t-taħriġ, li jingħata mill-fornitur nazzjonali tat-taħriġ b'kollaborazzjoni mal-qrati lokali.
l-Awstrija (144 Kb) :
It-taħriġ tal-persunal tal-qorti huwa organizzat mill-Ministeru Federali tal-Ġustizzja u jipprovdih dan tal-aħħar b'kollaborazzjoni mal-Presidenzi tal-erba' Qrati tal-Appell.
Il-Polonja (157 Kb) :
It-taħriġ tal-persunal tal-qorti huwa organizzat mill-qrati lokali u jingħata mill-istrutturi pubbliċi: il-qrati nazzjonali, l-Iskola Nazzjonali tal-Ġudikatura u l-Prosekuzzjoni Pubblika
Il-Portugall (144 Kb) :
It-taħriġ tal-persunal tal-qorti huwa organizzat mill-Ministeru tal-Ġustizzja Nazzjonali.
Ir-Rumanija (617 Kb) :
It-taħriġ tal-persunal tal-qorti huwa organizzat mill-Ministeru tal-Ġustizzja, mill-Uffiċċju tal-Prosekutur, mill-Kunsill Suprem tal-Maġistratura u mill-Iskola Nazzjonali tal-Iskrivani tal-Qorti. It-taħriġ jipprovduh diversi strutturi pubbliċi.
Is-Slovenja (149 Kb) :
It-taħriġ tal-persunal tal-qorti huwa organizzat miċ-Ċentru għat-Taħriġ Ġudizzjarju.
Is-Slovakkja (152 Kb) :
It-taħriġ tal-persunal tal-qorti huwa organizzat mill-Ministeru tal-Ġustizzja permezz tal-Akkademja Ġudizzjarja.
Il-Finlandja (139 Kb) :
It-taħriġ tal-persunal tal-qorti huwa organizzat mill- Ministeru tal-Ġustizzja b'kollaborazzjoni mal-qrati.
L-Iżvezja (441 KB) :
It-taħriġ tal-persunal tal-qorti huwa organizzat mill-qrati lokali u minn fornitur tat-taħriġ nazzjonali. Il-qrati lokali huma responsabbli biex jagħtu t-taħriġ.
It-taħriġ tal-persunal tal-qorti fl-Ingilterra u Wales (405 KB) huwa organizzat mill-Ministeru tal-Ġustizzja u jingħata minn taħlita ta' strutturi pubbliċi u professjonali.
It-taħriġ tal-persunal tal-qorti fl-Iskozja (145 Kb) huwa organizzat u jingħata mis-Servizz Tribunali Skoċċiż.